《琼花》
宋代·郑良嗣

玉立祠庭久不衰，俄经剪伐重能栽。
端知妙护有神力，更喜当时歼厥魁。
种不他传焉得子，年将丰稔辄多开。
天生异物初无伴，只许翻阶近侍来。

作者简介：郑良嗣，金华（今属浙江）人。刚中子。高宗绍兴十九年（一一四九），为四川宣抚司书写机宜文字。以父忤秦桧除名（《建炎以来系年要录》卷一五九），柳州编管（《宋会要辑稿》职官七○之三三）。孝宗淳熙七年（一一八○），知扬州（同上书职官六二之二三）。八年，兼提举淮东常平（同上书食货五三之三三）。十一年，改除秘阁修撰（同上书职官六二之二五）。